CELEX: 32019R0891
Language: hr
Date: 2019-05-28 00:00:00
Title: Uredba Komisije (EU) 2019/891 оd 28. svibnja 2019. o izmjeni priloga I. i II. Uredbi (EZ) br. 1333/2008 Europskog parlamenta i Vijeća u pogledu funkcionalnog razreda „stabilizatora” i upotrebe željezova laktata (E 585) na gljivi Albatrellus ovinus kao sastojku švedskih jetrenih pašteta (Tekst značajan za EGP.)

29.5.2019   
               
               
                  HR
               
               
                  Službeni list Europske unije
               
               
                  L 142/54
               
            
         UREDBA KOMISIJE (EU) 2019/891
         оd 28. svibnja 2019.
         o izmjeni priloga I. i II. Uredbi (EZ) br. 1333/2008 Europskog parlamenta i Vijeća u pogledu funkcionalnog razreda „stabilizatora” i upotrebe željezova laktata (E 585) na gljivi Albatrellus ovinus kao sastojku švedskih jetrenih pašteta
         (Tekst značajan za EGP)
         EUROPSKA KOMISIJA,
         uzimajući u obzir Ugovor o funkcioniranju Europske unije,
         uzimajući u obzir Uredbu (EZ) br. 1333/2008 Europskog parlamenta i Vijeća od 16. prosinca 2008. o prehrambenim aditivima (1), a posebno njezin članak 9. stavak 2. i članak 10. stavak 3.,
         budući da:
         
                     (1)
                  
                  
                     Uredbom (EZ) br. 1333/2008 utvrđena su pravila o prehrambenim aditivima, njihovim funkcionalnim razredima i popis prehrambenih aditiva odobrenih u Uniji.
                  
               
                     (2)
                  
                  
                     U Prilogu I. Uredbi (EZ) br. 1333/2008 utvrđeni su funkcionalni razredi prehrambenih aditiva u namirnicama i prehrambenih aditiva u prehrambenim aditivima i prehrambenim enzimima.
                  
               
                     (3)
                  
                  
                     Znanstveni napredak i razvoj tehnologije omogućili su da bolje razumijemo tehnološku ulogu željezova laktata (E 585) kao prehrambenog aditiva. Kad se upotrijebi na gljivi Albatrellus ovinus, željezov laktat ne daje boju sam po sebi i ne pojačava postojeću boju gljive Albatrellus ovinus. On djeluje na boju te gljive i mijenja je (iz svijetle u tamnu) reakcijom s određenim sastavnicama tkiva kao što su polifenoli. To obilježje željezova laktata nije obuhvaćeno postojećim funkcionalnim razredom stabilizatora ni bilo kojim drugim funkcionalnim razredom iz Priloga I. Uredbi (EZ) br. 1333/2008. Stoga bi funkcionalni razred „stabilizatora” trebalo izmijeniti uklanjanjem riječi „postojeću” kako bi se obuhvatila tehnološka funkcija željezova laktata (E 585) kad ga se upotrijebi na gljivi Albarellus ovinus.
                  
               
                     (4)
                  
                  
                     U Prilogu II. Uredbi (EZ) br. 1333/2008 utvrđen je popis prehrambenih aditiva odobrenih u Uniji za upotrebu u hrani i uvjeti njihove upotrebe.
                  
               
                     (5)
                  
                  
                     Popis prehrambenih aditiva odobrenih u Uniji može se ažurirati u skladu sa zajedničkim postupkom iz Uredbe (EZ) br. 1331/2008 Europskog parlamenta i Vijeća (2) na inicijativu Komisije ili na temelju podnesenog zahtjeva.
                  
               
                     (6)
                  
                  
                     Zahtjev za odobrenje upotrebe željezova laktata (E 585) na gljivi Albatrellus ovinus koja se upotrebljava kao sastojak u švedskim jetrenim paštetama podnesen je 25. listopada 2016. i stavljen na raspolaganje državama članicama u skladu s člankom 4. Uredbe (EZ) br. 1331/2008.
                  
               
                     (7)
                  
                  
                     Gljiva Albatrellus ovinus tradicionalan je sastojak određenih jetrenih pašteta („leverpastej”) u Švedskoj. Budući da je prirodno bijela, postoji tehnološka potreba za primjenom željezova laktata (E 585) u njezinoj obradi, prije dodavanja jetrenim paštetama, kako bi se dobila željena tamna boja gljive.
                  
               
                     (8)
                  
                  
                     Znanstveni odbor za hranu prihvatljivom je ocijenio sigurnost upotrebe željezova laktata (E 585) na maslinama (3). Švedske jetrene paštete sadržavaju samo oko 0,5 % gljiva. Stoga bi dodatno izlaganje željezovu laktatu dodanom gljivi Albatrellus ovinus kao sastojku švedskih jetrenih pašteta bilo zanemarivo.
                  
               
                     (9)
                  
                  
                     U skladu s člankom 3. stavkom 2. Uredbe (EZ) br. 1331/2008 Komisija je dužna zatražiti mišljenje Europske agencije za sigurnost hrane („Agencija”) kako bi ažurirala popis prehrambenih aditiva odobrenih u Uniji iz Priloga II. Uredbi (EZ) br. 1333/2008, osim ako to ažuriranje neće utjecati na zdravlje ljudi.
                  
               
                     (10)
                  
                  
                     Budući da se odobrenje upotrebe željezova laktata (E 585) na gljivi Albatrellus ovinus koja se upotrebljava kao sastojak u švedskim jetrenim paštetama smatra ažuriranjem popisa prehrambenih aditiva odobrenih u Uniji koje neće utjecati na zdravlje ljudi, nije potrebno tražiti mišljenje Agencije.
                  
               
                     (11)
                  
                  
                     Stoga je primjereno odobriti željezov laktat (E 585) kao stabilizator za gljivu Albatrellus ovinus koja se upotrebljava kao sastojak u švedskim jetrenim paštetama.
                  
               
                     (12)
                  
                  
                     Priloge I. i II. Uredbi (EZ) br. 1333/2008 trebalo bi stoga na odgovarajući način izmijeniti.
                  
               
                     (13)
                  
                  
                     Mjere predviđene ovom Uredbom u skladu su s mišljenjem Stalnog odbora za bilje, životinje, hranu i hranu za životinje,
                  
               DONIJELA JE OVU UREDBU:
         
            Članak 1.
            Prilozi I. i II. Uredbi (EZ) br. 1333/2008 mijenjaju se u skladu s Prilogom ovoj Uredbi.
         
         
            Članak 2.
            Ova Uredba stupa na snagu dvadesetog dana od dana objave u Službenom listu Europske unije.
         
         
            Ova je Uredba u cijelosti obvezujuća i izravno se primjenjuje u svim državama članicama.
            Sastavljeno u Bruxellesu 28. svibnja 2019.
            
               
                  Za Komisiju
               
               
                  Predsjednik
               
               Jean-Claude JUNCKER
            
         
         
            (1)  SL L 354, 31.12.2008., str. 16.
         
         
            (2)  Uredba (EZ) br. 1331/2008 Europskog parlamenta i Vijeća od 16. prosinca 2008. o uspostavi zajedničkog postupka odobravanja prehrambenih aditiva, prehrambenih enzima i prehrambenih aroma (SL L 354, 31.12.2008., str. 1.).
         
            (3)  Izvješće Znanstvenog odbora za hranu, 25. serija, 1990.
      
      
         
            PRILOG
            Uredba (EZ) br. 1333/2008 mijenja se kako slijedi:
            
                        (1)
                     
                     
                        u Prilogu I. unos 24., „stabilizatori”, zamjenjuje se sljedećim:
                        
                                    „24.
                                 
                                 
                                    ‚stabilizatori’ su tvari koje omogućuju održavanje fizikalno-kemijskog stanja prehrambenog proizvoda; stabilizatori obuhvaćaju tvari koje omogućuju održavanje homogene raspršenosti dviju ili više tvari koje se u prehrambenom proizvodu međusobno ne miješaju, tvari koje stabiliziraju, zadržavaju ili pojačavaju boju prehrambenog proizvoda i tvari koje povećavaju sposobnost vezivanja hrane, uključujući stvaranje unakrsnih veza između bjelančevina koje omogućuju vezivanje komada hrane u ponovo pripravljenoj hrani;”;
                                 
                              
                  
                        (2)
                     
                     
                        dio E Priloga II. mijenja se kako slijedi:
                        
                                    (a)
                                 
                                 
                                    u kategoriji hrane 04.2.2. „Voće i povrće u octu, ulju ili salamuri” unos za željezov laktat (E 585) zamjenjuje se sljedećim:
                                    
                                                 
                                             
                                             
                                                „E 585
                                             
                                             
                                                Željezov laktat
                                             
                                             
                                                150
                                             
                                             
                                                (56)
                                             
                                             
                                                samo gljiva Albatrellus ovinus koja se upotrebljava kao sastojak u švedskim jetrenim paštetama i masline koje su potamnjele zbog oksidacije”
                                             
                                          
                              
                                    (b)
                                 
                                 
                                    u kategoriji hrane 04.2.3. „Voće i povrće u konzervama ili staklenkama” unos za željezov laktat (E 585) zamjenjuje se sljedećim:
                                    
                                                 
                                             
                                             
                                                „E 585
                                             
                                             
                                                Željezov laktat
                                             
                                             
                                                150
                                             
                                             
                                                (56)
                                             
                                             
                                                samo gljiva Albatrellus ovinus koja se upotrebljava kao sastojak u švedskim jetrenim paštetama i masline koje su potamnjele zbog oksidacije”